《碧落洞》
宋代·范镗

玉削苍峦千碧虚，洞中杳杳真人居。绰约冰采颜如珠，一念不起终无如。

我缘朴陋厌纷挐，心与幽致烦簪裾。九阳丹就括灵枢，飘然再访聊踟蹰。

作者简介：宋建州浦城人，字宏甫。神宗熙宁六年进士。倜傥有大志，文章谨严。哲宗元祐初被荐入朝，历馆阁校勘、集贤校理，知信、洪、衢三州。累迁枢密直学士知太原府，时宰相张商英置政典局，以镗为参详官。官至龙图阁学士。